stanford-oval/wikipedia huggingface dataset:
ילד מחוק
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| לוקאס הדג'ס | ג'ארד אימונס | הדמות מבוססת על גאררד קונלי |
| ניקול קידמן | ננסי אימונס | אמא של ג'ארד, הדמות מבוססת על מרתה קונלי |
| ראסל קרואו | מרשל אימונס | אבא של ג'ארד, הדמות מבוססת על הרשל קונלי |
| ג'ואל אדגרטון | ויקטור סייקס | הדמות מבוססת על ג'ון סמיד (אנ') |
| ג'ו אלווין | הנרי וואלאס |  |
| קסבייה דולן | ג'ון |  |
| טרוי סיון | גארי |  |
| בריטון סר | קמרון |  |
| תאודור פלרין | חאווייר |  |
| שרי ג'ונס | ד"ר מולדון |  |
| פלי | ברנדון |  |
| מדלין קליין | קלואי |  |
| אמילי הינקלר | לי |  |
| ג'סי לטורט | שרה |  |
| דייוויד ג'וזף קרייג | מייקל |  |
| מאט בורקה | סיימון |  |
| דייוויד דימורה | פיליפ |  |
הפקה

ב-8 ביוני 2017 פורסם כי נטפליקס, Annapurna Pictures‏, Focus Features ואולפני אמזון מתחרים ביניהם על זכויות ההפצה של סרט קולנוע בכיכובם של לוקאס הדג'ס, ג'ואל אדגרטון, ניקול קידמן וראסל קרואו, אותו כתב וביים אדגרטון, בהתבסס על ספר זיכרונותיו של גאררד קונלי, ילד מחוק. ב-21 ביוני 2017 הוכרז כי Focus Features זכתה בסופו של דבר בזכויות ההפצה.
בהודעה לעיתונות, אדגרטון התבטא בגאווה על פרויקט זה, ובין השאר כתב:
אני נרגש לעבוד עם צוות שחקנים, מנוסים וחדשים, [על מנת] להביא את הסיפור של ג'אררד למסך. אני חושב ש-Focus היא השותפה המושלמת, ואני תמיד אהיה אסיר תודה לגאררד על האמון שלו בתשוקה שלי לסיפור חייו. אני לא יכול לחשוב על סיבה טובה יותר לחזור אל מאחורי המצלמה.
באוגוסט 2017, פורסמו שמותיהם של רוב שחקני המשנה. בספטמבר 2017, גם ג'ו אלווין ומדלן קליין הצטרפו לצוות השחקנים, וצילומי הסרט החלו ב-8 בספטמבר 2017 באטלנטה, ג'ורג'יה. באפריל 2018 נערכו צילומים נוספים.
הפצה

הסרט הוקרן בהקרנת בכורה עולמית בפסטיבל הסרטים של טליורייד ב-1 בספטמבר 2018.‏ הסרט גם הוקרן בפסטיבל הסרטים הבינלאומי בטורונטו, לראשונה בהקרנה סגורה לעיתונות ולתעשייה ב-8 בספטמבר 2018, ולאחר מכן לציבור הרחב, ב-11, 12, ו-15 בספטמבר. במקור, הסרט היה מתוכנן לצאת ב-28 בספטמבר 2018,‏ אך תאריך הפצתו הרשמי נדחה בסופו של דבר ל-2 בנובמבר 2018.‏
תגובות > הכנסות ורווחים

בשבוע הראשון שבו עלה לאקרנים, ילד מחוק הוצג בחמישה בתי קולנוע והכניס 207,057 דולר, ממוצע של 41,411 דולר לכל בית קולנוע - הדירוג החמישי הגבוה ביותר לשנת 2018. בסוף השבוע השני שלו הסרט הכניס 758,173 דולר מ-77 בתי קולנוע. ילד מחוק הכניס 6.8 מיליון דולר בארצות הברית ובקנדה ו-2 מיליון דולר ברחבי העולם, כך שסך הכנסותיו עמד על 8.8 מיליון דולר.
תגובות > ביקורות

באתר האינטרנט Rotten Tomatoes לסרט יש דירוג של 80% המבוסס על 184 ביקורות, עם דירוג ממוצע של 7 מתוך 10. על פי דעת הרוב באתר, הסרט "נטוע באמפתיה של התסריטאי-במאי-כוכב ג'ואל אדגרטון, ילד מחוק מוכיח כי הדרך לדרמה מורכבת משוחקת היטב יכולה להיות רצופה בכוונות טובות". באתר Metacritic, לסרט ציון משוקלל של 71 מתוך 100, המבוסס על 43 ביקורות, ציון המעיד על "ביקורות טובות בדרך כלל". בסקר שנערך על ידי חברת PostTrak, הנסקרים העניקו לסרט ציון של 95%; ‏85% מתוך הנסקרים העידו שבוודאות ימליצו לאחרים לצפות בסרט.
תגובות > פרסים ומועמדויות

| פרס | תאריך | קטגוריה | שם המועמד/ים | תוצאה | הערות |
| --- | --- | --- | --- | --- | --- |
| Artios Awards | ‏31 בינואר 2019 | הליהוק הטוב ביותר עבור סרט דרמה באורך מלא | קארמן קובה, טארה פלדסטיין בנט, צ'ייס פריס, שלבי שרניט | בהמתנה |  |
| AACTA Awards | ‏ 2 בדצמבר 2018 | התסריט המעובד הטוב ביותר | ג'ואל אדגרטון | זכייה |  |
| AACTA Awards | ‏ 2 בדצמבר 2018 | הבימוי הטוב ביותר | ג'ואל אדגרטון | מועמדות |  |
| AACTA Awards | ‏ 2 בדצמבר 2018 | הסרט הטוב ביותר | קארי קוהנסקי רוברטס, סטיב גולין, ג'ואל אדגרטון | מועמדות |  |
| AACTA Awards | ‏ 2 בדצמבר 2018 | השחקן הראשי הטוב ביותר | לוקאס הדג'ס | מועמדות |  |
| AACTA Awards | ‏ 2 בדצמבר 2018 | שחקן המשנה הטובה ביותר | ראסל קרואו | מועמדות |  |
| AACTA Awards | ‏ 2 בדצמבר 2018 | שחקן המשנה הטובה ביותר | ג'ואל אדגרטון | מועמדות |  |
| AACTA Awards | ‏ 2 בדצמבר 2018 | שחקנית המשנה הטובה ביותר | ניקול קידמן | זכייה |  |
| Camerimage International Film Festival | 10–17 בנובמבר 2018 | בימוי הבכורה הטוב ביותר | ג'ואל אדגרטון | מועמדות |  |
| Chicago International Film Festival | ‏10–21 באוקטובר 2018 | Gold Q-Hugo Award | ילד מחוק | מועמדות |  |
| Critics' Choice Movie Awards | ‏13 בינואר 2019 | שחקנית המשנה הטובה ביותר | ניקול קידמן | בהמתנה |  |
| פרס גלובוס הזהב | 6 בינואר 2019 | השחקן הטוב ביותר בסרט דרמה | לוקאס הדג'ס | בהמתנה |  |
| פרס גלובוס הזהב | 6 בינואר 2019 | השיר המקורי הטוב ביותר | Revelation – לילנד, טרוי סיון ויונסי | מועמדות |  |
| Hollywood Music in Media Awards | ‏14 בנובמבר 2018 | השיר המקורי הטוב ביותר עבור סרט באורך מלא | Revelation – לילנד, טרוי סיון ויונסי | מועמדות |  |
| Humanitas Prize | ‏8 בפברואר 2019 | סרט דרמה באורך מלא | ילד מחוק | בהמתנה |  |
| Mill Valley Film Festival | 3–13 באוקטובר 2018 | חביב הקהל - קולנוע אמריקאי | ילד מחוק | תיקו |  |
| San Diego International Film Festival | 10–14 באוקטובר 2018 | חביב הקהל | ילד מחוק | זכייה |  |
| פרס סטלייט | ‏17 בפברואר 2019 | השחקן הטוב ביותר בסרט דרמה באורך מלא | לוקאס הדג'ס | מועמדות |  |
| פרס סטלייט | ‏17 בפברואר 2019 | השיר המקורי הטוב ביותר | Revelation – לילנד, טרוי סיון ויונסי | מועמדות |  |
| פרס סטלייט | ‏17 בפברואר 2019 | שחקן המשנה הטוב ביותר | ראסל קרואו | מועמדות |  |
| פרס סטלייט | ‏17 בפברואר 2019 | שחקנית המשנה הטובה ביותר | ניקול קידמן | מועמדות |  |
ראו גם

החינוך הרע של קמרון פוסט
איוואן סרוב

| --- | --- |

 לידה:  12 באוגוסט 1905 (יוליאני) וולוגדה, האימפריה הרוסית 
 פטירה:  1 ביולי 1990 (בגיל 84) מוסקבה, ברה"מ 
 מדינה:  האימפריה הרוסית, הרפובליקה הסובייטית הפדרטיבית הסוציאליסטית הרוסית, ברית המועצות 
 השכלה:  אקדמיית פרונזה 
 מפלגה:  המפלגה הקומוניסטית של ברית המועצות 
 פרסים והוקרה
 גיבור ברית המועצות (29 במאי 1945)  מדליה לציון 30 שנים לייסוד צבא היבשה והצי של ברית המועצות (1948)  מדליה להנצחת 40 שנים לכוחות המזוינים של ברית המועצות (1958)  מדליה להנצחת 50 שנים לכוחות המזוינים של ברית המועצות (1968)  מדליה לציון 60 שנים לכוחות המזוינים של ברית המועצות (1978)  מדליה להנצחת 20 שנים לצבא האדום (22 בפברואר 1938)  מדליה על כיבוש ברלין (27 באוקטובר 1945)  מדליה על שחרור ורשה (1946)  מדליה להנצחת 40 שנים לניצחון במלחמה הפטריוטית הגדולה 1941–1945 (1985)  מדליה להנצחת 30 שנים לניצחון במלחמת המולדתה הגדולה 1941–1945 (1975)  מדליה להנצחת 70 שנה לכוחות המזוינים של ברית המועצות (1988)  מדליה לציון 250 שנה ללנינגרד (1957)  מדליה ללוחמים בגזרת האודר, נייסה והים הבלטי (27 בדצמבר 1955)  חבר כבוד בק.ג.ב. (1940)  מדליה להנצחת 800 שנים לייסוד מוסקבה (1947)  מדליית המלחמה 1939-1945 (27 בדצמבר 1955)  מסדר צלב גרונוולד, דרגה 2 (11 בנובמבר 1955)  מסדר ההצטיינות הפטריוטי בזהב (8 במאי 1959)  צלב הזהב של וירטוטי מיליטארי (24 באפריל 1946)  מדליה על הגנת הקווקז (10 באוגוסט 1944)  מדליה להנצחת 20 שנים לניצחון במלחמת המולדתה הגדולה 1941–1945 (1965)  עיטור הדגל האדום (3 בנובמבר 1944)  עיטור הדגל האדום (20 בספטמבר 1943)  עיטור הדגל האדום (7 ביולי 1944)  מדליה על הגנת סטלינגרד (1 ביולי 1943)  עיטור הדגל האדום (5 בנובמבר 1954)  עיטור לנין (25 באוגוסט 1955)  עיטור לנין (30 בינואר 1951)  עיטור לנין (19 בספטמבר 1952)  עיטור לנין (29 במאי 1945)  עיטור לנין (13 בדצמבר 1942)  עיטור הדגל האדום (31 בדצמבר 1955)  עיטור קוטוזוב, דרגה 1 (24 באפריל 1945)  מסדר סובורוב, דרגה 1 (8 במרץ 1944)  מדליית ההגנה על מוסקבה (4 ביולי 1944)  מדליית "פרטיזן במלחמה הפטריוטית" דרגה 1 (9 ביולי 1943)  עיטור לנין (26 באפריל 1940)  עיטור קוטוזוב, דרגה 1 (18 בדצמבר 1956)  מדליה להנצחת 100 שנים להולדתו של לנין (1970)  וירטוטי מיליטארי  עיטור המלחמה הפטריוטית הגדולה דרגה ראשונה  מדליית הניצחון על גרמניה במלחמה הפטריוטית הגדולה 1941–1945  צלב גרונוולד  מדליה על הגנת לנינגרד  מסדר ההצטיינות הפטריוטי 
 
 חתימה:   
 
איוואן אלכסנדרוביץ' סרוב (12 באוגוסט 1905, כפר אפימסקויה, מחוז המשנה קדניקובסקי, מחוז וולוגדה, האימפריה הרוסית - 1 ביולי 1990, קרסנוגורסק, מחוז מוסקבה, רוסיה הסובייטית, ברית המועצות) היה ראש השירותים החשאיים הסובייטים, ראש מינהל המודיעין הראשי של המטה הכללי בשנים 1958–1963, היו"ר הראשון של הוועדה לביטחון המדינה בשנים 1954–1958, גיבור ברית המועצות.
משנת 1947 עד 1954 שימש כסגן השר לענייני פנים של ברית המועצות, בשנים 1941 עד 1947 היה סגן קומיסר הפנים העממי של ברית המועצות, בשנים 1939 עד 1941 שימש כקומיסר הפנים העממי של אוקראינה הסובייטית, מפברואר ליולי 1939 עמד בראש המינהל הראשי של מיליציית הפועלים והאיכרים של הנ.ק.ו.וד., דהיינו ראש המשטרה הסובייטית.
היה חבר בוועד המרכזי של המפלגה הקומוניסטית של ברית המועצות והיה חבר הסובייט העליון.
ביוגרפיה וקריירה צבאית

סרוב נולד ב-13 באוגוסט 1905, באפימסקוי, כפר במחוז וולוגדה שבאימפריה הרוסית, למשפחה רוסית.
ביוגרפיה וקריירה צבאית > בצבא האדום

ב-1923, כשהיה בן 18, הצטרף לצבא האדום זמן קצר לאחר תום מלחמת האזרחים הרוסית. בשנת 1926 הפך לחבר במפלגה הקומוניסטית של ברית המועצות, וסיים את לימודיו בבית הספר לקציני התותחנים בלנינגרד בשנת 1928. באמצע שנות ה-30 למד באקדמיה הצבאית היוקרתית פרונזה. בשנת 1939, סרוב הצטרף לקומיסריון הפנים העממי של ברית המועצות (נ.ק.ו.ד.).
ביוגרפיה וקריירה צבאית > נ.ק.ו.ד.

סרוב כיהן כקומיסר האוקראיני של ה-נ.ק.ו.ד. בין השנים 1939 עד 1941. במהלך כהונתו כקומיסר האוקראיני של הנ.ק.ו.ד. סרוב סייע בארגון מבצע עדשה בו הסובייטים גירשו את הצ'צ'נים מחבל הקווקז. כמו כן, סרוב היה אחראי גם על תיאום הגירוש מהמדינות הבלטיות ומפולין.
בשנת 1940, סרוב היה אחד מהפקידים בדרגים הגבוהים האחראיים על טבח יער קאטין, בו טבחו הסובייטים באנשי צבא ורוח פולנים. כמו כן, מגזין "טיים" האשים אותו באחריות למותם של "מאות אלפי איכרים אוקראינים" בתקופה זו. סרוב היה עמיתו של ניקיטה חרושצ'וב באוקראינה הסובייטית, ראש המדינה המקומי, שבעצמו זכה לכינוי "הקצב של אוקראינה".
הערות שוליים

↑  Серов Иван Александрович, warheroes.ru
↑  Jeanne Vronskaya, Vladimir Chuguev, A biographical dictionary of the Soviet Union 1917-1988, 1989
↑  H.W. Wilson Company, Current biography yearbook, vol 17, 1957
↑  RUSSIA: Dropping the Cop, Time, ‏22 בדצמבר, 1958
↑  Viktor Suvorov, Inside Soviet Military Intelligence
↑  William Taubman, Khrushchev: The Man and His Era, W. W. Norton & Company, 2004, עמ' 370
↑  The Shadow of Ivan Serov, Time, ‏3 בדצמבר, 1956
↑  The Union of Soviet Socialist Republics, h2g2, ‏21 באוקטובר, 2002
| --- | --- |
בקרת זהויות :  NLI: 987007421600405171  PLWABN: 9810674379305606  GND: 120108852  ISNI: 0000 0000 5537 2822  LCCN: n90725635  NKC: js2006362958  NTA: 296820172  SELIBR: 398756  SUDOC: 11329820X  VIAF: 20503209   WorldCat (עם VIAF): 20503209 
ערך זה הוא קצרמרבנושא אישים. אתם מוזמנים לתרום לוויקיפדיה ו.
אלכסיי צ'יסטיאקוב

| --- | --- |

 לידה:  11 בפברואר 1946 (בן 79) מוסקבה, ברה"מ 
 השכלה:  המכון הממלכתי ליחסים בין-לאומיים של מוסקבה 
 פרסים והוקרה
 עיטור הכוכב האדום 
 
אלכסיי פיודורוביץ' צ'יסטיאקוב (ברוסית: Алексе́й Фёдорович Чистяко́в; נולד ב-11 בפברואר 1946) הוא דיפלומט רוסי. כיהן כיושב ראש החברה הארץ-ישראלית הפרבוסלבית הקיסרית בשנים 2001–2003 וכשגריר רוסיה בסודאן בשנים 2003–2007.
ביוגרפיה

בשנת 1969 סיים את לימודיו במכון ליחסים בינלאומיים במוסקבה (MGIMO) במשרד החוץ של ברית המועצות. הוא דובר ערבית ואנגלית.
מאז 1971 עבד בתפקידים דיפלומטיים שונים במנגנון המרכזי של משרד החוץ של ברית המועצות ומשרד החוץ של הפדרציה הרוסית.
1995 – 2000 - נציג הפדרציה הרוסית ברשות הפלסטינית ברצועת עזה.
אוקטובר 2000 – 2003 - סגן מנהל מחלקת המזרח התיכון וצפון אפריקה במשרד החוץ של הפדרציה הרוסית.
2003 – 2007 - שגריר הפדרציה הרוסית ברפובליקה של סודאן.
פעילויות חברתיות

בשנים 2000–2003 כיהן כיו"ר החברה האורתודוקסית הארץ-ישראלית הקיסרית.
הוא היה אחד הראשונים בהיסטוריה המודרנית הרוסית שהעלה את שאלת הצורך בהחזרת הנדל"ן הרוסי בארץ הקודש, כולל חצר סרגיי בירושלים. עוד לפני התמוטטות ברית המועצות, נושא זה טופל במהלך עבודתו במנגנון המרכזי של משרד החוץ, ואז - כחבר בקבוצה הקונסולרית הזמנית של משרד החוץ של ברית המועצות (1987–1993) שפעלה בישראל במהלך שחזור היחסים בין ברית המועצות לישראל, כשהוא מקבל מנדט לפעול בנושא.
בהמשך, בהיותו נציג הפדרציה הרוסית בפני הרשות הפלסטינית, הוא השיג מהנהגת הרשות, בראשות ערפאת לרשום מחדש תחת החברה נכסים ביריחו השייכים לכנסייה הרוסית האורתודוקסית. לאחר מכן, עקב מותו של ערפאת בשנת 2004, שינוי ההנהגה של הרשות הפלסטינית ואובדן תוקפם של מסמכים אלה, היה צורך לרשום מחדש את הנכסים ולהגיש בקשה. עבודה זו בוצעה ביוזמתה של ההנהגה החדשה של החברה, בראשותו של סרגיי סטפשין (יו"ר החברה מאז 2007), יחד עם משרד החוץ של הפדרציה הרוסית.
זיכרונותיו של צ'יסטיאקוב על רקע השבת חצר סרגיי פורסמו באוסף הארץ-ישראלי שפרסמה החברה בשנת 2011.
הערות שוליים

↑  Указ Президента Российской Федерации от 21.01.2003 г. № 61 «О назначении Чистякова А. Ф. Чрезвычайным и Полномочным Послом Российской Федерации в Республике Судан»
↑  Указ Президента Российской Федерации от 12.07.2007 г. № 868 «О Чистякове А.Ф»
↑  Ю.А Грачёв. Императорское Православное Палестинское Общество и судьба российской собственности в Святой Земле: к постановке проблемы. Материалы международной научной конференции. К 130-летию со дня основания ИППО. Москва. Издание ИППО. 2011 г. С. 37-44.
↑  Православный Палестинский сборник. 107-й выпуск. Издание Императорского Православного Палестинского Общества. Москва. 2011 г. С. 59-74
| 0 | 1 | 2 |
| --- | --- | --- |
| הקודם: אולג פרסיפקין | יושב ראש החברה הארץ-ישראלית הפרבוסלבית הקיסרית 2001—2003 | הבא: ירוסלב שצ'אפוב |
סינתיה אריבו

| --- | --- |

סינתיה אריבו
 לידה:  8 בינואר 1987 (בת 38) דרום לונדון, אנגליה אנגליה, הממלכה המאוחדת הממלכה המאוחדת
 שם לידה:  Cynthia Chinasaokwu Onyedinmanasu Amarachukwu Owezuke Echimino Erivo 
 סוגה מועדפת:  רית'ם אנד בלוז, מחזמר 
 מדינה:  הממלכה המאוחדת 
 תקופת הפעילות:  מ-2010
 מקום לימודים:  האקדמיה המלכותית לאמנות הדרמה (2010)  אוניברסיטת מזרח לונדון  La Retraite Roman Catholic Girls' School 
 פרסים והוקרה:  פרס עולם התיאטרון (2016)  פרס טוני לשחקנית הטובה ביותר במחזמר (2016)  מאה הנשים של אוקיי אפריקה (2018)  Female Performance in Film (2020)  פרס דרמה דסק לשחקנית מצטיינת במחזמר 
 http://www.cynthiaerivo.net
 פרופיל ב-IMDb
 
סינתיה אריבו (באנגלית: Cynthia Onyedinmanasu Chinasaokwu Erivo; נולדה ב-8 בינואר 1987) היא שחקנית וזמרת אנגלייה. נודעה בתפקידה במחזמר "הצבע ארגמן" (2017-2015) שהועלה בברודוויי עליו זכתה בפרס טוני לשחקנית הטובה ביותר במחזמר, ובפרסי אמי וגראמי. בשנת 2019, גילמה את הארייט טאבמן בסרט הביוגרפיה "הארייט", עבורה הייתה מועמדת לפרס אוסקר לשחקנית הטובה ביותר.
ביוגרפיה

אריבו נולדה בשכונה סטוקוול (אנ'), דרום לונדון שבאנגליה, להורים ילידי ניגריה. אמה שימשה כאחות. היא למדה תחילה פסיכולוגיה באוניברסיטת מזרח לונדון (אנ'), אך עזבה לימודים אלה ועברה ללמוד באקדמיה המלכותית לאמנות הדרמה בלונדון.
קריירה > תיאטרון

תפקידיה הראשונים של אריבו היו בסדרות טלוויזיה בריטיות כגון Chewing Gum ו-The Tunnel. תפקידה הראשון על במות היה במחזה Marine Parade בפסטיבל ברייטון בו גילמה נערה בת 14.
בשנת 2010 שיחקה במחזה המוזיקלי Was Looking at the Ceiling and Then I Saw The Sky.
בשנת 2011 השתתפה בהפקה בריטית של המחזמר Sister Act בתפקיד דלוריס ואן קראייה. בשנת 2013 גילמה את סילי האריס בהפקה של Menier Chocolate Factory של הצבע ארגמן. בשנת 2014 החלה להופיע בתפקיד ראשי במחזמר !I Can't Sing המבוסס על התוכנית The X Factor שהועלה בוסט אנד בלונדון. במאי 2014 ההפקה נסגרה, שישה שבועות לאחר הפתיחה.
את ההופעה הראשונה שלה בברודוויי עשתה בשנת 2015 במחזמר הצבע ארגמן. היא גילמה את סילי האריס ושיחקה לצד ג'ניפר הדסון. על תפקיד זה זכתה בפרס טוני לשחקנית הטובה ביותר במחזמר. כמו כן, זכתה אריבו יחד עם צוות השחקנים בהצגה בפרס גראמי לאלבום מחזמר, ובפרס אמי על הופעה יוצאת מן הכלל במחזמר בקטגוריית תוכניות בשעות היום, על הופעתם בתוכנית הבוקר The Today Show במאי 2016.
בפברואר 2017 ביצעה את השיר God Only Knows שבוצע במקור על ידי הביץ' בויז בטקס פרסי גראמי ה-59 יחד עם ג'ון לג'נד. השיר בוצע כמחווה למוזיקאים שהלכו לעולמם בשנה שחלפה.
בפברואר 2025 הוכרז שאריבו תגלם את ישו בהפקת המחזמר "ישו כוכב עליון" בהוליווד בול באוגוסט 2025, לאחר שהשתתפה בעבר במחזמר, כשגילמה את מרים המגדלית בגרסה נשית של ההפקה בשנת 2020.
קריירה > קולנוע

בשנת 2014 השתתפה בכתיבת השיר Fly Before You Fall וביצעה אותו כחלק מפסקול הסרט Beyond the Lights.
בשנת 2018 שיחקה בסרט "זמנים קשוחים באל רויאל". באותה שנה כיכבה בסרטו של סטיב מקווין "אלמנות" (אנ').
בשנת 2019, אריבו שיחקה בתפקיד ראשי בסרט "הארייט", ביוגרפיה אודות לוחמת זכויות אדם אפרו אמריקאית הארייט טאבמן. על תפקידה בסרט קיבלה מועמדות לפרסי האוסקר לשחקנית הטובה ביותר ולפרס גלובוס הזהב לשחקנית הטובה ביותר בסרט עלילתי - דרמה, ולפרסי האוסקר וגלובוס הזהב לשיר המקורי הטוב ביותר על השיר "Stand Up" שהייתה שותפה לכתיבתו וביצעה בסרט.
בשנת 2021 שיחקה בסרט המדע הבדיוני של דאג לימן "כאוס מהלך" בכיכובם של טום הולנד ודייזי רידלי. במרץ 2021 החלו הצילומים לסרט "פינוקיו" אשר עלה לשירות "דיסני+" בשנת 2022 ובו גילמה את הפיה הכחולה. בנובמבר 2021, לוהקה אריבו לעיבודו הקולנועי של המחזמר "מרשעת" שחולק לשני חלקים – "מרשעת" ו"מרשעת: חלק 2" – שבו תגלם את התפקיד הראשי של אלפבה, המכשפה המרשעת מן המערב.
בשנת 2023 שיחקה בדמותה של אודט ריין בסרט של נטפליקס "לות'ר: תיק פתוח" אשר מבוסס על הסדרה הבריטית המצליחה "לות'ר" בכיכובו של אידריס אלבה.
קריירה > טלוויזיה

בשנת 2020 שיחקה במיני-סדרה "זר" בכיכובו של בן מנדלסון. אריבו גילמה את הולי גיבני, חוקרת פרטית המסייעת בפתרון תעלומת רצח וחטיפות.
חיים אישיים

אריבו מזדהה כקווירית וביסקסואלית. בשנת 2024, קיבלה תואר כבוד מהאקדמיה המלכותית לאמנות הדרמה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2018 | אלמנות (אנ') | בלה |  |
| 2018 | זמנים קשוחים באל רויאל (אנ') | דארלין סוויט |  |
| 2019 | הארייט | הארייט טאבמן |  |
| 2021 | כאוס מהלך | הילדי |  |
| 2021 | Needle in a Timestack | ג'נין מיקלסן |  |
| 2022 | פינוקיו | הפיה הכחולה (אנ') |  |
| 2023 | Drift | ז'קלין | גם מפיקה |
| 2023 | לות'ר: תיק פתוח (אנ') | אודט ריין |  |
| 2024 | מרשעת | אלפבה |  |
| 2025 | מרשעת: חלק 2 | אלפבה |  |
| TBA | Blink Speed |  | גם מפיקה |
| TBA | Carrier | ריילין | גם מפיקה |
| TBA | Prima Facie |  | גם מפיקה בפועל |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015 | Chewing Gum | מגדליין | פרק: "Tolled Road" |
| 2016 | מר סלפרידג' | אלברטה האנטר (אנ') | 2 פרקים |
| 2016 | The Tunnel | מל | פרק: "#2.3" |
| 2017–2019 | ברוד סיטי | ליסה | 2 פרקים |
| 2018 | בייבי בוס: גדול בעסקים (אנ') | מנכ"ל גולף סופרסטאר | דיבוב; פרק: |
| 2019 | Anthem: Homunculus | ג'ואן | פודקאסט; 3 פרקים |
| 2019 | Carrier | ריילין ווטס | פודקאסט; 6 פרקים |
| 2019 | The Two Princes | מלקיה | פודקאסט; 5 פרקים |
| 2020 | Hank the Cowdog | מאדאם מונשיין | פודקאסט; 3 פרקים |
| 2020 | זר | הולי גיבני (אנ') | 8 פרקים |
| 2021 | גאון | אריתה פרנקלין | תפקיד ראשי (עונה 3); 8 פרקים |
| 2022 | הפרוגלים: בחזרה לפרוגל רוק (אנ') | הארכיונאית | דיבוב; פרק: "The Glow" |
| 2022 | שאגה (אנ') | אמביה | פרק: "The Woman Who Found Bite Marks on Her Skin" |
| 2022 | Kym | דוקטור הנרי | פודקאסט; 2 פרקים |
| 2023 | מלחמת הכוכבים: חזיונות | קראטו | דיבוב; פרק: "Aau's Song" |
| 2023 | הרמזים של בלו ואתם! | ג'ינגלס | דיבוב; פרק: "Josh and Blue's Ice Cream Shoppe" |
| 2023 | עולם מוזר (אנ') | דרימר | דיבוב; פרק: "Key Change" |
| 2023 | HouseBroken | פאריס | דיבוב; פרק: "Who's Nocturnal?" |
| 2024 | מון גירל ושדינוזאור | ד"ר אקונאם אוחו | דיבוב; פרק: "Make It, Don't Break It!" |
| 2025 | Robogobo |  | סדרת אנימציה עתידית של דיסני ג'וניור |
פילמוגרפיה > תיאטרון

| שנה | מחזה | תפקיד | הערות |
| --- | --- | --- | --- |
| 2010 | Marine Parade | דמויות שונות | פסטיבל ברייטון (אנ') בברייטון והוב (אנ') |
| 2010 | I Was Looking at the Ceiling and Then I Saw the Sky | ליילה | Theatre Royal Stratford East בסטרטפורד, לונדון |
| 2011 | מטריות שרבורג | מדליין | תיאטרון קורב (אנ') בלסטר תיאטרון גילגוד (אנ'), וסט אנד |
| 2011–2012 | הנזירות בלוז (אנ') | דלוריס ואן קרטייה | UK Tour |
| 2013 | Lift | רקדנית | תיאטרון סוהו (אנ') בהסיטי של וסטמינסטר |
| 2013 | הצבע ארגמן (אנ') | סילי האריס-ג'ונסון | Menier Chocolate Factory בסאת'ק, לונדון |
| 2014 | I Can't Sing! | צ'ניס | לונדון פלדיום (אנ'), וסט אנד |
| 2014 | Dessa Rose | דזה רוזה | תיאטרון טרפלגר (אנ'), וסט אנד |
| 2014–2015 | הנרי הרביעי, חלק ראשון | נד פוינס / ארצ'יבלד דאגלס | קובנט גארדן, לונדון |
| 2015 | איך להצליח בעסקים מבלי להתאמץ | רוזמרי פילקינגטון | רויאל פסטיבל הול |
| 2015 | חלום ליל קיץ | פּוּק (אנ') | Everyman Theatre ב-ליברפול |
| 2015–2017 | הצבע ארגמן (אנ') | סילי האריס-ג'ונסון | תיאטרון ג'ון גולדן (אנ'), ברודוויי |
| 2016 | חמש השנים האחרונות | קאת׳י היאט | The Town Hall, מתחם התיאטראות של מנהטן |
פרסים ומועמדויות

| שנה | פרויקט מועמד | פרס | קטגוריה | תוצאה | הערות שוליים |
| --- | --- | --- | --- | --- | --- |
| 2013 | הצבע ארגמן | פרסי התיאטרון Evening Standard | ההופעה המוזיקלית הטובה ביותר | מועמדות |  |
| 2014 | הצבע ארגמן | פרסי WhatsOnStage | השחקנית הטובה ביותר במחזמר | מועמדות |  |
| 2016 | הצבע ארגמן | פרס טוני | הביצוע הטוב ביותר על ידי שחקנית ראשית במחזמר | זכייה |  |
| 2016 | הצבע ארגמן | פרס דרמה דסק | שחקנית יוצאת מהכלל במחזמר | זכייה |  |
| 2016 | הצבע ארגמן | פרס עולם התיאטרון | פרס עולם התיאטרון | זכייה |  |
| 2016 | הצבע ארגמן | פרס מעגל המבקרים החיצוני | שחקנית יוצאת מהכלל במחזמר | זכייה |  |
| 2017 | הצבע ארגמן | פרס גראמי | אלבום המחזמר הטוב ביותר | זכייה |  |
| 2018 | אלמנות | פרס Women Film Critics Circle | צוות השחקנים הטוב ביותר | זכייה |  |
| 2019 | הארייט | פרס Women Film Critics Circle | השחקנית הטובה ביותר | זכייה |  |
| 2019 | הארייט | פרס Women Film Critics Circle | הגיבורה הנשית הטובה ביותר | זכייה |  |
| 2019 | הארייט | פרס אוסקר | השחקנית הטובה ביותר | מועמדות |  |
| 2019 | Stand Up | פרס אוסקר | השיר המקורי הטוב ביותר | מועמדות |  |
| 2019 | הארייט | פרסי הסרטים של הוליווד | שחקנית פורצת דרך | זכייה |  |
| 2019 | Stand Up | פרסי המוזיקה במדיה של הוליווד | השיר הטוב ביותר - סרט עלילתי | זכייה |  |
| 2020 | Stand Up | פרס גלובוס הזהב | השיר המקורי הטוב ביותר | מועמדות |  |
| 2020 | הארייט | פרס גלובוס הזהב | השחקנית הטובה ביותר - סרט דרמה | מועמדות |  |
| 2020 | הארייט | פרס גילדת שחקני המסך | השחקנית הטובה ביותר בסרט קולנוע | מועמדות |  |
| 2020 | הארייט | פרסי ה-BET | השחקנית הטובה ביותר | מועמדות |  |
| 2020 | הארייט | פרסי איגוד מבקרי הקולנוע האמריקאי | השחקנית הטובה ביותר | מועמדות |  |
| 2020 | Stand Up | פרסי איגוד מבקרי הקולנוע האמריקאי | השיר הטוב ביותר | מועמדות |  |
| 2021 | Stand Up | פרס גראמי | השיר הטוב ביותר שנכתב למדיה חזותית | מועמדות |  |
| 2021 | זר | פרסי בחירת מבקרי הטלוויזיה | שחקנית המשנה הטובה ביותר בסדרת דרמה | מועמדות |  |
| 2022 | גאון | פרס גלובוס הזהב | השחקנית הטובה ביותר במיני-סדרה או בסרט טלוויזיה | מועמדות |  |
| 2022 | גאון | פרס גילדת שחקני המסך | השחקנית הטובה ביותר בסרט טלוויזיה או במיני-סדרה | מועמדות |  |
| 2022 | גאון | פרסי בחירת מבקרי הטלוויזיה | שחקנית המשנה הטובה ביותר בסרט/ מיני-סדרה | מועמדות |  |
| 2023 | Fat Ham | פרס טוני | המחזה הטוב ביותר | מועמדות |  |
| 2024 | "Defying Gravity" מתוך "מרשעת" (עם אריאנה גרנדה) | פרס המוזיקה במדיה של הוליווד | שיר - ביצוע על המסך (סרט) | מועמדות |  |
| 2025 | מרשעת | פרס גלובוס הזהב | השחקנית הטובה ביותר בסרט - מוזיקלי או קומדיה | מועמדות |  |
| 2025 | מרשעת | פרס סטלייט | השחקנית הטובה ביותר בסרט קולנוע - קומדיה או מוזיקלי | מועמדות |  |
כנסיית מאר מיכאל

#invoke:תבנית מידע
מראה מהרציף בנמל יפו - הדגל היווני מתנוסס מעל הכנסייה
דלת הכניסה לכנסייה ברחוב נתיב המזלות
כנסיית מאר מיכאל (או סן מישל) היא כנסייה יוונית אורתודוקסית השוכנת ברחוב נתיב המזלות מספר 8 ביפו העתיקה.
המבנה

הכנסייה ממוקמת מעל נמל יפו ומאחורי כנסיית פטרוס הקדוש הקתולית. הכנסייה סגורה בימי חול, והיא פועלת רק בסופי שבוע, מועד בו מתקיימות בה מיסות ברוסית וברומנית ונערכים בה אירועים שונים.
הכנסייה מעוטרת בשפע של איקונות, פסיפסי זכוכית של שמונת המלאכים וציורי הקיר המתארים סיפורים מהברית החדשה ואתרי קודש ברחבי הארץ,
היא פעלה מאז התקופה הביזנטית, אך נהרסה ונחרבה כמה פעמים. הכנסייה שנבנתה במאה ה-17, נחרבה ב-1963 בשרפה. לאחר שעמדה בהריסותיה במשך 30 שנה, נבנתה מחדש ונחנכה ב-1994.
ראו גם

כנסיית גאורגיוס הקדוש
הערות שוליים

↑  אילן שחורי, סיורי ראש השנה הנוצרים ביפו. הקתולי ב-25 בינואר והארתודוכסי ב-7 בינואר, באתר תל אביב שלי
↑  כנסיית מאר מיכאל (סן מישל), באתר בתים מבפנים - תל אביב-יפו, 19–21 בספטמבר 2019
ערך זה הוא קצרמרבנושא כנסיות ובנושא תל אביב-יפו. אתם מוזמנים לתרום לוויקיפדיה ו.
איילת רזין בית-אור

| --- | --- |

רזין בית-אור, 2024
 לידה:  26 בספטמבר 1979 (בת 45) ירושלים
 מדינה:  ישראל
 השכלה:  האוניברסיטה העברית בירושלים
 מקצוע:  עורכת דין
 תפקיד:  מנכ"לית הרשות לקידום מעמד האישה 2022–2023
רזין בית-אור מציגה את תמונתה של שירה איסקוב בכנס המועצה לזכויות נשים של האו"ם CSW67 (2023)
איילת רזין בית-אור (נולדה ב־26 בספטמבר 1979) היא עורכת דין ישראלית המתמחה בקידום שוויון מגדרי ומאבק באלימות מגדרית. כיהנה כמנכ"לית הרשות לקידום מעמד האישה במשרד לשוויון חברתי ושימשה כיועצת המשפטית ומנהלת המדיניות וקשרי הממשל של איגוד מרכזי הסיוע לנפגעות ונפגעי תקיפה מינית בישראל.
חיים אישיים

נשואה לאורון בית-אור, אגרונום ויזם בתחום האגריטק, ואם לארבעה ילדים.
פרסים

בשנת 2019 נבחרה לרשימת 20 המשפיעים ביותר בתנועה הקיבוצית.
בשנת 2023 הוענק לה אות אשת חיל מטעם מועדון השגרירים בישראל.
ראו גם

הרשות לקידום מעמד האישה
איגוד מרכזי הסיוע לנפגעות ונפגעי תקיפה מינית בישראל